Наогул любая адукацыя ў Еўропе не мыслілася без вывучэння класічных моў, антычнай літаратуры і гісторыі, міфалогіі, рыторыкі, культуры. Выкладанне класічных моў і антычнасці на Беларусі ў сярэднія вякі было на такім узроўні, што давала беларусам права вучыцца ў прэстыжных універсітэтах Еўропы, дзе выкладанне здзяйснялася выключна на лацінскай мове. Ф. Скарына вучыўся ў Ягелонскім універсітэце (Кракаў), а потым здаў экзамен на атрыманне вучонай ступені доктара медыцыны ў славутым Падуанскім універсітэце ў Італіі.